
La  buona  accoglienza  con  cui  furono  ri- 
cevute  alcune  dissertazioni  inedite  di  mio  pa- 
dre,  le  quali,  e gia  due  anni,  donai  alia  luce, 
mi  slimola  a pubblicare  quest’altra  disserla- 
zione,  che  recentemente  ho  trovato  fra  le  sue 
carte.  Alia  quale  non  potrei  aggiugnere  or- 
namento migliore  dei  vostro  nome  chiarissimo 
presso  gli  scienziati  per  le  rare  conoscenze  che 
possedete  in  fatto  di  matematica  di  astronomia 
e di  economia  politica.  Non  e vano  in  voi 
lo  splendore  dei  legnaggio,  ma  fecondo  d’  in- 
trinsechi  pregi:  scolpitavi  profondamente  nel- 
l’animo  quella  verita,  che  1’ombra  d’un  gran 


nome  senza  la  luce  d’un  gran  merilo  e anzi 
uno  scherno  che  una  lode  a chi  ne  fa  pompa. 
Per  tutto  cio  e per  quella  dimestichezza  di 
che  onoraste  mio  padre  non  puo  dispiacere 
ne  a voi  ne  ad  altri  che  io  vi  offerisca  questo 
lavoro , il  quale  son  certo  che  vorrele  rice- 
vere  come  umile  ma  sincero  pegno  di  stima 
e di  riverenza. 


]\on  semel  in  amplissimo  hoc  coetu  vestro  , eru- 
ditissimi academici,  meritas  audivi  laudes  veterum 
Lynceorum.  Compertum  quoque  habui  nos  in  eorum 
locum  successisse  et  quasi  unum  corpus  cum  ipsis 
efficere,  id  autem  doctissimi  Scarpellinii  nostri  opera 
factum  esse,  qui  Friderici  Caesii  vestigiis  insistens  eius 
semper  amorem  et  curam  in  optimis,  severioribusque 
disciplinis  excolendis,  proferendis  aemulari  studuit, 
ac  tam  opportunos  hosce  sapientum  virorum  con- 
ventus instituit,  erexit,  haud  tamen  ipse  conditoris, 
quod  omni  iure  poterat , sed  restitutoris  huiusce 
Lynceorum  aeademiae  nomen  modestius  sibi  adsci- 
vit.  Non  itaque  academia  haec  sexto  decimo  defecit 
saeculo,  sed  intermissa  tantummodo  in  Iusto  Rycquio 
gandavensi  visa  est,  ut  aetate  hac  nostra,  tandem 
pulcrior,  ac  gloriosior  resurgeret  eodem  in  loco,  ubi 
orta  fuerat,  et  ubi  perpetuo  permansura  est  nul- 
lis unquam  difficultatibus  sive  obruenda  sive  infir- 
manda. 

Iam  si  recentes  cum  veteribus  Lynceis  unum 
corpus  efficiunt,  quisque  per  se  facile  intelligit  splen- 
dorem, gloriam,  aliaque  ornamenta  utrisqoe  esse  com- 
munia. Non  igitur  hoc  loco  , non  institutis  vestris 

alienum  existimo  laudes  hodierna  die  persequi  Fri- 
derici  Caesii,  qui  cum  triplicis  naturae  regni,  tum 
praesertim  vegetabilis  scrutator  acerrimus,  quique  ut 
veterum,  ita  et  recentium  Lynceorum  conditor  ha- 
bendus est.  Quamquam  non  modo  non  alienum,  sed 
et  aequum  ac  pernecessarium  veritatem  tueri,  unde 
non  levis  in  Italiam,  in  Yrbem,  atque  in  hanc  no- 
stram academiam  honor,  ac  gloria  redundat.  Sinite 
igitur,  precor,  collegae  ornatissimi,  ut  hac  de  re  bre- 
viter eloquar,  quae  et  vos,  omnesque  huius  amplis- 
simae academiae  socios,  allicere  debet,  et  ad  me 
peculiari  quadam  ratione  spectare  videtur. 

Constat  profecto  apud  omnes,  qui  modo  criticos 
elementa  norunt , illustrium  virorum  laudes,  quas 
sibi  in  optimis  disciplinis  excolendis  vindicarunt,  ex 
temporibns  esse  dimetiendas,  quibus  ipsi  floruerunt. 
Nemo  enim  unquam  dubitabit,  quin  primorum  geo- 
metriae theorematum  inventor  maiorem  sibi  gloriam 
comparaverit,  quam  quae  sublimioribus  posteriorum 
temporum  geometris  iure  debetur.  Si  prima  pictu- 
rae forma,  rudis  quidem  et  impolita,  exstaret,  ne- 
quaquam certe  cum  Raphaelis  tabula  comparanda, 
haud  tamen  scirem  utrum  haec,  an  illa  laudanda 
magis.  Yti  lux  visum,  ita  aliorum  doctrina  nostram 
afficit  mentem , et  sicuti  in  obscuro  noctis  levis 
flamma  magis  nostros  excitat  oculos  quam  meridie 
fulgentissima,  ita  si  inter  ignorantiae  tenebras  ali- 
qua doctrinae  mediocritas  effulgeat  , multo  magis 
haec  nostros  percellit  animos,  quam  eiusdem  subli- 
mitas, dum  scientiae  usquequaque  vigent. 

Hoc  obiccto  canone  ex  quo  illustrium  virorum 
opinio  aestimanda,  videamus  qua  botanicae  scientiae 

doctrina  polleret  Fridericus  Caesius.  Placet  autem 
quaerere.  I.°  Quonam  tempore  vixerit  Fridericus 
et  quinam  tum  temporis  botanices  splendor  esset: 
2.°  Quae  et  quanta,  hac  in  re,  scitu  digna  ipse  sibi 
et  aliis  comparaverit. 

Habetis,  quae  duo  milii  breviter  perstringenda 
statui,  ex  quibus  recte  enucleatis  satis  superque  pa- 
tebit, quod  statuendum  suscepi. 

Ortus  princeps  noster  sub  finem  saeculi  sextide- 
cimi  in  doctrinarum  studia  incubuit  ineunte  saeculo 
septimo  decimo.  Extolle  quantumvis  botanices  tunc 
temporis  conditionem,  fatearis  tamen  oportet,  eam 
in  incunabulis  adhuc  fuisse.  Commentaria  Theophra- 
sti, Dioscoridis,  Plinii  erant  opera  quae  illis  tempo- 
ris magni  aestimabantur  , et  botanices  bibliotheca 
magna  ex  parte  constabat  operibus  Gazae,  Stapelii, 
Scaligeri,  Dalechampii,  Arduini,  Gronovii,  Barbari, 
Guillandini,  Fuchsii,  Matthioli,  Gessneri,  Ruellii,  alio- 
rumque, qui  vel  in  alium  sermonem  transtulerant 
vel  commentariis  illustraverant  tres  illos  botanicae 
scientiae  parentes. 

Equidem  adversarer  canoni  iam  statuto,  si  bo- 
tanices patrum  nomina  venerabundus  non  proferrem, 
aut  si  eorum  interpretes  et  aemulos  vel  minimum 
aspernarer.  Sed  probe  nostis,  Theophrastum  Pla- 
tonis et  Aristotelis  discipulum  balbutiendo  potius 
quam  eloquendo  de  plantarum  vegetatione,  usu  ac 
virtute  verba  fecisse.  Dioscorides  eadem  pertracta- 
vit ut  partem  illius  obscurae  silvae  cui  materiae 
medicae  nomen  dedit,  iisque  vires  attribuit , quae 
saepe  fictitiae  sunt  atque  inter  se  minime  congruen- 
tes. Plinius  vero  exscripsit,  quae  Teophrastus,  ac 

Dioseorides  «dixerant.  Ex  iis  porro,  quibus  horum 
opera  commentariis  explicare  mens  fuerat,  nonnulli 
non  tam  illustrarunt  illa  quam  obscurarunt  , nemo 
vero  quidquam  novae  lucis  tam  obscurae  scientiae 
addere  studuit. 

Floruerunt  quidem  ante  Fridericum  Caesium, 
aliisque  botanices  peritis  antecellere  nisi  sunt  insi- 
gnes illi  fratres  loannes,  et  Gaspar  Bauhinii,  quorum 
memoria  vel  ipso  Rosseavio  opinante,  stabit  quan- 
diu  botanico  ipsa  consistet.  Pinax,  mirum  opus,  Pro- 
dromus theatri  botanici  omni  laude  dignus,  plurium 
plantarum  accurata  descriptio,  earumdem  synonymo- 
rum collectio,  qua  nominum  confusio  vitetur,  atque 
adeo  idearum,  quae  iis  adhaerent.  Haec  omnia  cum 
botanices  magni  intersunt,  tum  etiam  non  parum 
laudis  pariunt  iis  , qui  ea  satis  idonee  pertracta- 
runt. 

Ignorare  haud  poterat  Caesius  opportunos  bota- 
nicorum viatorum  labores,  et  quod  Aegypti  plantas 
nossct  acceptum  referre  debebat  sudoribus  Pro- 
speri Alpini  , quod  mexieanae  provinciae  perspe- 
ctas haberet  curis  celebris  Hernandii,  qui  rursum 
id  ipsum  munificeutiae  debuit  Philipphi  II.  Hispania— 
rum  regis. 

Praeivit  etiam  non  ita  multo  principi  nostro,  illu- 
stris Gaesal pinus  Pisis  professor,  cui  merito  tribuenda 
laus  , quod  primus  artificiale  excogitavit  systema 
plantarum  fructus  naturae  innixum,  quo  octingentae, 
et  amplius  plantarum  species  ei  cognitae  in  classes, 
atque  ordines  referuntur,  qui  quidem  primus  lucis 
splendor  tenebras  inter  scientiae  huius  obortus  iurc 
dici  potest. 

Pauca  vix  delibavi,  collegae  ornatissimi,  ex  bo- 
tanica illorum  temporum  historia  , ea  tamen  quae 
satis  mihi  esse  videntur,  ut  in  memoriam  vobis  re- 
vocarem quo  in  statu  plantarum  scientia  tum  tem- 
poris esset.  Equidem  perlegi  historiam  omnem,  ac 
minutatim  expendi,  ex  eaque  id,  mihi  credite,  so- 
lum eruitur,  post  opera  botanices  patrum  commen- 
tariis illustrata,  nihil  aliud  reapse  repertum,  expli- 
catum, nisi  nominum  cognitionem,  synonimornm  ex- 
positionem, nonnullas  alienigenas  plantas  a viatoribus 
delatas,  et  artificiale  systema  a Caesalpino  inven- 
tum. 

At  deerat  tamen,  fidenter  dico,  botanicarnm  no- 
tionum complexio,  quae  scientiae  amplitudini  respon- 
deret. Nondum  matheseos  scientissimus  vir  exstiterat, 
qui  immensum  hoc,  ut  ita  dicam,  doctrinae  corpus 
in  superficies,  lineas  ac  puncta  dissolvendum  ac  di- 
stinguendum suscepisset.  Desiderabatur  botanicum 
opus  aut  saltem  prospectus  operis,  in  quo  collectum 
reperiretur  quidquid  ad  anatomen,  ad  physiologiam, 
ad  pathologiam  pertinere  possit;  non  extabant  bota- 
nices institutiones,  nulla  erat,  ut  brevi  omnia  com- 
plectar, philosophia  botanica. 

lamvero  dicite,  quaeso,  collegae  ornatissimi,  dum 
plantarum  scientia  tantopere  languebat,  si  quis  forte 
exstitisset,  qui  acriore  ingenii  acumine  praeditus  pe- 
nitius introspexisset  singulas  quasque  huius  scientiae 
partes;  plura  detexisset  veteribus  ignota,  nec  pauca 
aliorum  emendasset  errata,  quam  dignus  hic  non  es- 
set, et  vestra,  et  communi  omnium  aestimatione  ? 
Quid,  si  idem  ille  cognovisset , quantum  memoria 
nostra  vel  ipse  Linnaeus  ? Nemo  profecto  non  fa- 

teretur,  hunc  virum  acerrimo  fuisse  ingenio,  lynceis 
oculis,  eique  iuxta  et  eius  patriae  vindicandum  ho- 
norem, gloriamque,  quam  sibi  alii  sumpserunt.  Scia- 
tis igitur  velim,  quod  historici  pene  omnes  silentio 
praetermisere,  et  aliqui  raptim  innuerunt , ut  Hal- 
lerus  in  bibliotheca  botanica , et  Tiraboschius  in  hi- 
storia lileraria  italica  , sciatis  inquam  velim  hunc 
fuisse  Fridericum  Caesium  romanum  et  veteris  Lyn- 
ceorum academiae  principem.  Nam  inique  agerem 
si  a naturalibus  disciplinis  paratissimum  fuisse  ne- 
garem, multo  etiam  iniquius  si  vel  minimum  dubi- 
tarem, quin  in  botanice  vel  maxime  enituerit. 

Haec  Friderici  laus,  ut  ingenue  fatear  , detecta 
est  ab  clarissimo,  optimoque  principe  romano  Bal- 
thassare  Odescalchio  Ceres  duce,  qui  moriens  tantum 
sui  desiderium  reliquit.  Cum  enim  magna  cum  vo- 
luptate legerem  eruditum  eius  opus  memorie  sto - 
rico-criliche  delV  accademia  de ’ Lincei  haud  potui 
quin  admirarer  optimam,  beneque  digestam  analy- 
sim  phythosophicarum  tabularum  Friderici  Caesii  , 
quas  penes  se  habebat,  eo  etiam  pretiosiores  , quo 
minus  evulgatae  et  cognitae  quaeque  alienigenis  pu- 
dori, nobis  autem  decori  esse  possunt.  Magnum  Fri- 
derici opus  ab  auctore  additum  operi  Hernandii 
Jyncei  cui  titulus  rerum  medicarum  novae  Hispaniae 
thesaurus  quod  commentariis  est  illustratum  ab  aliis 
collegis,  praesertim  vero  a Recchio.  Sed  quid  in- 
quam opus  ? Compendiaria  potius  nuncupanda  pro- 
lusio operis  vere  maximi  , in  quod  tota  vita  incu- 
buit, nec  tamen  perficere  potuit,  quodque  inscribere 
statuerat  theatrum  totius  naturae. 

Harum  tabularum,  quae  typis  vulgatae  post  Cae- 
sii mortem  ab  eius  collegis,  exemplaria  admodum 
rara  cum  essent , eorum  unum  auspicato  in  manus 
incidit  commemorati  ducis,  quod  cum  aliquantulum 
inordinatum  , perturbatum  , vitiis  infectum  , neque 
paucis  etiam  typographicis  scatens  mendis  deprehen- 
disset, idem  princeps  in  ordinem  redigi , emendari, 
nitidumque  in  codicem  referri  iussit  curante  doctis- 
simo collega  nostro  Martellio  hippocraticae  artis  pe- 
ritissimo. 

Hunc  igitur  codicem  singulari  eiusdem  principis 
gratia  cum  mihi  legere  licuisset , cumque  attente 
perpendissem,  quod  antea  luminum  defectu  non  ita 
facile  credidissem,  persuasum  omnino  habui,  Frideri- 
cuni  Caesium  botanicae  artis  exstitisse  scientissimum, 
quod  ostendendum  aggredior.  Spero  equidem  fore  ut 
vos  quoque  idem  sentiatis,  et  meritas  simul  habea- 
tis gratias  celebri  viro , cui  Roma  si  tantum  de- 
bebat ex  eius  commemorato  opere  multo  certe  ma- 
gis nunc  ex  tam  novo  , et  honorifico  monumento. 
Sed  venio  iam  ad  rationum  momenta. 

Sunt  plantae  corpora  organis  et  vitali  vi  munita, 
qua  exercere  possint  naturales  quasdam  actiones  ad 
suam  vitam,  ac  vegetationem  necessarias;  eaedem- 
que  digesti  vae  facultatis  ope  a substantiis  inorgani- 
cis suum  haurientes  alimentum  varias  gignunt  sub- 
stantias, quae  cum  eorum  existentia,  et  vegetatione 
intime  convenientes  in  humanae  vitae  commoda  vel 
maxime  influunt.  Qua  ex  re  nemo  profecto  non  vi- 
det botanices  scientissimum  habendum,  qui  planta- 
rum probe  novit  structuram,  functiones,  usus,  vires 
et  simul  principia  callet  systematiea  , quibus  certa 

methodo  eas  in  ordines  distribuat.  Quis  autem  ne- 
get, principem  nostrum  vegetabile  regnum,  qua  late 
patet,  novisse,  idque  saeculo  septimo  decimo  ineunte, 
ut  botanices  vere  princeps  sit  habendus  et  prae- 
dicandus ?„ 

Antequam  porro  videamus,  quaenam  fuerint  eius 
phytotomicae  cognitiones,  ut  ipsum  tabularum  ordi- 
nem seqamur,  quantam  ciet  admirationem  prima  eius 
tabula,  quamque  perspicue  ostendit  et  Caesii  inge- 
nium et  aliarum  tabularum  pretium  ! 

Ab  huius  scilicet  operis  initio  vel  facile  quisque 
intelligit,  auctorem  non  botanicen  solum  calluisse  , 
sed  totam,  qua  late  patet,  philosophiam;  siquidem 
plantam  definiens,  hanc  non  segregem,  sed  cum  aliis 
cohaerentem  substantiis  exhibet,  et  tanquam  annu- 
Jum  illius  magnae  catenae  , quam  ipse  vidit  multo 
ante  Bonnetum  aliosque  naturae  speculatores,  cuius 
primus  ac  necessarius  annulus  est  Deus  ipse.  Per- 
spexit itaque  prima  in  tabula,  quaenam  sit  plantae 
communitas  tribus  cum  finitimis  regnis  , et  quae- 
nam mira  illa  gradatio,  per  quam  ab  horum  viven- 
tium supremo  vegetabilis  perfectio  decrescit  ad  in- 
fimum usque  , illudque  in  magna  catena  interme- 
dium esse  annulum,  quo  vegetalia  cum  animantibus 
nectuntur,  et  limes  designatur  plantarum  inter  re- 
gnum et  mineralium  sensiplanta  (sic  Caesius)  quo- 
dammodo ad  animal  accedens,  ecce  duorum  regno- 
rum finis  ; perfectior , vegetabilium  incipit  regnum; 
minus  perfecta  decrescit ; metallo  phy  tum  in  alio  li- 
mite sumus  ; anceps  inter  stirpes,  et  metalla.  Li - 
tophytum , planta  ad  lapidem  accedens,  a nobis  pri- 
mum in  historiam  physicam  adductum. 

Neque  iam  ingenii  eius  acumen  effugit  duplex 
natura,  quam  ex  animalibus  infimum  retinere  vide- 
tur phytozoum  animal  plantae  nonnihil  relinens  , 
zoophylum  planlanimal  duabus  naturis  instructum, 
denique  zoophylolilon  lapiplantanimal , confusis  tri- 
bus naturis,  a nobis  inventum . 

Ipse  igitur  primus  physicorum  omnium  occultam 
detexit  naturam  isidarum,  polyporum  aquae  dulcis, 
coraliorum  , mandragorarum  , et  distinctius  etiam 
spongiarum,  et  suis  vere  lynceis  oculis  duplex  re- 
scindens velnm  duarum  naturarum,  quo  hae  simul- 
tae,  et  occultae,  in  tertiam  penetravit,  quae  perfe- 
ctior, idest  animalem. 

Qua  ex  re  tam  pulcri  inventi  gloriam  nostrae  a- 
cademiae principi  concedant  TrembleiusetPeysonnellus 
eidemque  omnes  Europae  physici  gratulentur.  Ne- 
que vero  Linnaeus  asserat  lythophyta  Marsilium  Flo- 
rae imperio  subiecisse,  Peysonnellum  Faunae  regno 
restituisse,  dicat  potius,  Caesium  lynceo  visu  ipsorum 
naturam  mire  detexisse. 

Neque  vero  minore  admiratione  dignus  est  ordo 
secundae  tabulae,  in  qua  Caesius  distincte  exhibet 
botanices  cognitiones  tantum  ad  id  , quod  animus 
spectat,  theoreticas  a practicis  distinguens,  comme- 
morans phyticnographiam  , plantae  speciem  menti 
obiectam,  quae  eam  plane  noscere  cupit , phijlosco- 
piam , quae  quidquid  in  plantis  observandum  , ad- 
discendum docet  , phyloynosiam  , cuius  ope  probe 
noscuntur,  et  distinguuntur,  loganotomiam,  quae  pro- 
greditur maximas  a minimis  distinguens  , denique 
phytotomiam , quae  plantaram  partes  dissolvens,  sin- 
gulas qnasque  exquirit,  expandit. 

Quod  autem  lynceorum  primus  phytotomicis  co- 
gnitionibus affatim  polleret,  satis  ex  eius  constat  ta- 
bulis, ex  quibus  et  illud  definiri  facile  posset,  utrum 
Linnaeus  ipse  eum  superavit  nec  ne,  sive  quoad  ana- 
lyticam  plantarum  notionem,  sive  quoad  accuratam 
earumdem  nomenclaturam. 

Secunda  in  tabula  distinguit  Caesius  continuam 
quantitatem  a discreta,  partes  constituentes  a perficien- 
tibus, formales  ab  accidentalibus,  genuinas  ab  adventi- 
tiis,certas  ab  ambiguis;  adnotat  deinceps  proprias,  com- 
munes, similes,  dissimiles,  fluidas,  solidas,  annuas,  pe- 
rennes; dispertit  plantam  tres  in  partes,  radicem,  her- 
bam, et  fructum ; describit  species  seu  varietates  radi- 
cum quas  appellationibus  discriminat  simplicis,ramulo- 
sae, capillaris,  tuberosae,  articulatae  cet.; exponit  partes 
quasque  radici  adiacentes,  quas  inter  bulbus,  et  bul- 
buli, et  simul  se  cognovisse  ostendit,  bulbum  haud 
esse  radicem,  ut  veteres  botanices  magistri  existi- 
marunt, sed  partem  potius  ad  caulem  pertinentem, 
qui  idem  ac  hybernaculum  Linnaei.  Hinc  describit 
truncum,  eiusque  species  et  accessiones,  cuiusmodi 
sunt,  stipes , caudex,  crura,  stolones,  soboles , aspa- 
ragus, ferula,  surculus,  virga  , vimen , sarmentum, 
thyrsus,  truncus,  brachium,  ramus,  ramulus  , cul- 
mus, articuli,  nodi,  geniculi ; hisce  enim  utitur  no- 
minibus. Indicat  variam  foliorum  figuram  , structu- 
ram, ordinem.  Novit  etiam  satis  plantarum  fulcra  , 
arma,  ornamenta  mucrones,  acideos,  spinas,  capil- 
lamenta, alas,  acetabula,  capreolos,  anulos,  viticulos, 
flagella,  visilias,  latera,  et  similia.  Neque  eum  latent 
partes,  quae  appendicum  nomine  veniunt,  cachrys  , 
pullulatio,  vertex,  fastigium,  cacumen,  sarmentum, 


1 D 

polancxis  fructuar  ius , orbis  pampinarius , subsiliarius. 
Partes  omnes  minutatim  innuit  plantarum  thalamis 
a natura  statutas,  calicem , nympham , stamina , stylos, 
floccos , sedimentum , ungues , florifolia , quae  Linnaei 
bractea,  galericulos , cucullos , oscula , rictus , / loripen - 
dium , lanugines , comam.  Exponit,  quomodo  consti- 
tuti flores,  capitellum , conus,  verticillum , patenda, 
umbella , panicula,  racemus,  spica ; pericarpia,  po- 
mum, glans,  nux,  nucipomum , vel  drupa  , acinus  , 
granum,  bacca,  corymbus,  iulus,  loculamentum,  con- 
ceptaculum, utriculus,  theca,  concha,  siliqua,  opercu- 
lamentum,  vagina,  sepium.  Semen,  eiusque  membra- 
nae, placentae,  seu  cotyledonia,  album,  quod  ipse 
appellat  humorem  circa  semen  recentiorum  albumen. 
Cognitae  etiam  ei  fuerant  epidermis,  cortex,  matrix, 
medulla,  aliaeque  partes,  quae  a vertice  ad  imum  in 
plantis  reperiuntur,  et  venae,  et  nervi , et  glandu- 
dulae,  et  cellularis,  et  fluida  diversae  indolis  ac  den- 
sitatis, quae  a vasis  excipiuntur.  Neque  illum  fugit 
habitus,  excessus,  defectus,  privatio,  numerus,  ma- 
gnitudo, simplicitas,  omniumque  complexio.  lam  si 
quis  tanta  doctrinarum  amplitudine  praeditus  non 
peritissimus  botanicus  sit  habendus , ecquis  erit , 
quaeso,  qui  hanc  botanicae  partem,  quae  tanti  est 
momenti , vel  calluerit  unquam , vel  nunc  probe 
calleat  ? 

Quae  hactenus  disputavi,  si  vobis  fortasse  non 
penitus  arrident,  et  plane  perspicere  vultis,  vera  sint 
an  falsa,  pervolvite  Linnaei  phylotomiam,  nominibus 
aeque  ac  rebus  pervestigatis, eamque  cum  Caesii  tabulis 
conferentes  decernite  num  Linnaeus  hauserit  nec  ne 
a Caesio  suas  definitiones,  ac  nomenclaturam. 

Quod  si  natura  plantas  tam  miris  organis  mu- 
niens nihil  spectavit  aliud,  quam  ut  functiones  vi- 
tae suae  necessarias  ipsae  exercerent  , non  alium 
certe  finem  excellens  phytotomus  praestituere  sibi 
potest , quam  claram  earumdem  functionum  noti- 
tiam, ita  ut  paradoxum,  nequid  gravius  dicam,  ha- 
beri debeat,  quod  egregius  phytotomus  non  sit  si- 
mul eximius  physiologus. 

Et  sane  Caesius  uti  in  plantarum  structnra,  ita 
etiam  in  earum  dignoscendis  functionibus  eos  plane 
superavit,  qui  ante  ipsum  fuerant  botanieae  scien- 
tiae periti;  neque  inferior  exstitit  iis  omnibus,  qui 
deinceps  floruerunt.  Novit  enim  ipse  proprias  plan- 
tarum functiones  tum  quoad  finem  , idest  seminis 
evolutionem,  conservationem,  incrementum  , gene- 
rationem, tum  etiam  quoad  vires  attrahendi,  reti- 
nendi , assimilandi  , supervacanea  reficiendi  ; novit 
ipse  sicut  radices  humo  ali,  sic  aere  folia  nutriri  , 
quae  a Caesio  tanquam  aeriae  radices  spectantur. 
Exterius  quae , en  eius  verba,  ab  aere  roscido , haud 
parum  insugere , et  insumere  possint ; hinc  est  quod 
aliquae  ex  plantis  ex  solo  vivunt  aere , uti  chamae- 
leontes. Quod  vero  ad  seminis  evolutionem  perti- 
net , perspexit  calorici  influxum  , et  atmospherici 
aeris  in  hocce  phaenomenon  hisce  verhis  superio- 
rum elementorum  cum  inferioribus  respectus  et  co- 
pula;; non  ignoravit  necessariam  ad  hoc  esse  aliquo- 
rum corporum  fermentationem  ut  ex  illis  patet  ver- 
bis concitum  fermentum  ex  permixtis  corpusculis  , 
quae  fervore  in  seminium  coeunt , et  seminibus  ae- 
quipollenles  grumulos.  Novit  quibus  ex  mamillis  lac 

sugant  infantulae  plantae  uti  denotant  sequentia  verba 
incunabula  seminifolia , idest  folia  seminalia,  e se- 
minis ipsius  pulpa.  Quod  profecto  ostendit  Caesium 
non  solum  seminalium  foliorum  actionem  novisse  , 
sed  originem  etiam  scivisse,  idest  placentarum  me- 
tamorphosin  in  folia  seminalia. 

Cognita  plane  Caesio  erat  via,  et  directio  succi 
aqueo terrestris  ab  radice  hausti ; ait  enim  ab  ra- 
dice qua  alimentum  terrei  succi , quasi  ori  analoga 
hauritur  mittitur  in  plantae  reliqua  membra  am- 
pliore per  medidlam  via , uti  certe  experimentis  o- 
stenditur , inde  minoribus  aliis  distribuitur  ductibus 
cavisque  particularum  loculis  ad  petiolos  usque  fru- 
ctuum florum  et  foliorum  excipientium , nec  oscula 
desunt  , quae  a rorido  quoque  aere  exteriores  sibi 
suxerint  partes. 

Ad  haec  animadvertit,  humorem  hunc  nutritium 
circuire  per  vasa  plantae  quaquaversus  contenden- 
tem, sursum  , ad  latera , deorsum ; et  praeter  hu- 
morem ascendentem,  descendentem  quoque  adesse,  et 
hunc  ob  iaeturam  particularum  subtilium,  et  vola- 
tilium tum  etiam  ob  admixtionem  partium,  quae  an- 
tea vegetationem  passae  sunt  , maiore  praeditum 
densitate:  vim  digestivam  in  cortice  plane  residere, 
foliorum  exhalationem  aeris  atmospherici  statum  im- 
mutare, ac  depurare.  Qua  de  re  etsi  Caesius  igno- 
raret quod  nunc  ex  pneumatochimiae  principiis 
comperimus,  plantas  e foliis  exhalare  partem  oxy- 
genii  respirationi  nostrae  necessarii,  noverat  tamen 
folia  exhalare  particulas  aerem  temperantes  , adeo- 
que  animalibus  percommodas  particularum , inquit, 

quas  folia  exhalant  aerem  corrigentium,  alterantium , 
dum  per  illum  diffunduntur  ; particulae  vero  de 
quibus  loquitur  referri  minime  possunt  ad  aromata, 
cum  de  his  postea,  et  quidem  distincte  sermpnem 
habeat. 

Neque  iam  silentio  praeteream  , principem  no- 
strum optime  in  plantis  dignovisse  duplex  vasorum 
systema,  quorum  alia  humorem  lymphaticum  , alia 
vero  succum  cuiusque  speciei  proprium  continent. 
Primum  appellavit  ipse  iquorem , alterum  succum, 
aequa  sane  distinctione  , quam  recentes  omnes  ap- 
probant; et  si  Adamsonius,  iusta  quidem  analogia, 
succum  plantarum  sanguinem  nuncupavit  id  antea 
dixerat  Caesius  usus  uno  graeco  vocabulo  haemato- 
phyton . 

Caesius  attente,  diligenterque  observaverat  flo- 
rum foliorumque  aperitiones,  idemque  norat  in  mul- 
tis plantis  evolutione  florum  anteverti  aperitionem 
foliorum  , in  aliis  vero  secus  esse.  Animadverterat 
etiam  celeritatem  illam,  aut  moram  huiusce  phae- 
nomeni, quae  referri  debeat  ad  causas  extrinsecas, 
patriam,  solum,  climatis  naturam.  Glorietur  utique 
Linnaeus,  se  primum  advertisse  miram  vicissitudi- 
nem , qua  plurium  plantarum  folia  noctu  claudun- 
tus,  quod  somnum  appellavit,  et  qua  interdiu  ape- 
riuntur, quod  nuncupavit  vigiliam,  quamquam  ex 
tabula  octava  decima  inventum  huiusmodi  Caesio 
est  tribuendum.  Hac  enim  in  tabula  clare  aperte- 
que  docet  diurnas  foliorum  aperitiones  , nocturnas- 
que contractiones,  quas  complures  servant  plantae, 
et  simul  diurnas  variis  in  horis  florum  aperitiones, 
ac  nocturnas  aliquorum,  motum  heliotropii  ad  solis 

cursum  ; quodque  magis  mirum  Caesius  de  horum 
phaenomenorum  causis  agens  , eas  non  ieiune  ex- 
plicare conatur,  uti  Bonnetus  , Hillius  , aliique  per 
externas  causas  calorem,  lucem,  humiditatem,  sed 
hasce  nequaquam  contemnens,  confugit  ad  internam 
vitalem  vim  ut  cum  iis  semper  cohaereat  quae  in 
tabula  prima  statuerat. 

Sed  eniteat  iam  acerrimum  nostri  principis  in- 
genium in  pulcherrima,  et  magis  arcana  ex  vege- 
tabilibus functionibus,  idest  in  generatione.  Si  tan- 
tam sibi  peperit  laudem  Linnaeus  ex  eius  memo- 
ria relata  in  amoenitates  academicas  de  plantarum 
sponsalibus , non  minorem  certe  etiam  Caesius,  qui 
id  ipsum  antea  cognoverat.  Ipse  enim  in  tabula  sexta 
definit  florem  naturae  ridentis  venus,  seminis  prae - 
ludium,  promissio  : et  alibi  ait  sexus  et  hymenaeus 
plantarum  in  palma  celebrata , in  mer curiali  obser- 
vata a nobis.  Animadvertite  quod  non  dixit  sexus  et 
hymenaeus  palmae,  mer  curialis,  sed  plantarum,  i- 
dest  plantarum  omnium. 

Praeterea  sensum  dolores , voluptates,  connubia , 
et  ulterius  mentis  , cogitationis  vestigia  , nonnisi 
metaphorice  acceperis  , analogice  vero  sexum  ani- 
malium modo.  Spirituum  florida  eruptio,  sic  lego  in 
tabula  sexta,  conceptionis  praevia . Flos,  sic  in  ta- 
bula sexta  decima,  est  foecundae  hilaritatis  festina 
quaedam  sponsio.  Cum  autem  partes  fructificationis 
exponit,  non  omittit  stamina,  et  stylos  , idest  ge- 
nerationis organa  nec  sexus,  ait  in  tabula  sexta,  a 
sterili  femina,  mare  foecundo,  ut  perperam,  et  prae- 
ter nascendi,  quae  in  animalibus  leges  fit,  sed  a di- 
versa, quae  ab  eodem  semine  consurgit  prole,  et  ma- 


20 

ris,  et  feminae  connubiis  quasi,  et  convictu.  Nam 
quamvis,  in  tabula  octava  decima,  ab  unico  stirpis 
corpore  tamquam  a matrice  , tamen  diversi  sexus 
plantas  produci  videmus,  ut  mercurialis,  et  cannabis, 
quarum  mares  florem  sine  fructu,  aut  semine,  fe- 
minae vero  fructum  producunt  cet.  Quis  porro  inter 
plantas  nobilior,  quam  palmae  sexus  in  quo  si  per 
viciniam  communicatio  quaedam  spirituum,  si  ami- 
cus contactus,  immo  si  allatus  ab  alterius  floribus  pul- 
vis cet.  Enimvero  non  sunt  hae  plantae  dioeciae  ? 
Sibi  igitur  sumat  Linnaeus  nominis  gloriam  , rei 
vero  Caesius.  Neque  iam  princeps  noster  planta- 
rum amorem  noverat  uti  noverunt  olim  et  cecine- 
runt Claudianus  ac  Pontanus,  idest  uti  meram,  pu- 
ramque  sympathiam,  sed  noverat  uti  physicus,  bo- 
tanices  peritissimus,  naturae  noscens  opus,  et  qua 
id  ratione  fiat. 

Alibi  vero  postquam  exposuit  vim  foecundan- 
tem  radicis,  gemmarum,  ramorum  et  similium,  de 
genitali  florum  vi  loquens,  refert  flores  ad  fructum 
idest  semen  quod  hisce  verbis  exponit  unius  floris 
ad  semen,  flores  androgyni,  plurium  florum  ad  semen, 
plantae  monoeciae  si  in  eodem  individuo  , dioeciae 
si  in  diversis. 

Tabula  sexta  decima  exhibet  graphice  descri- 
ptam analogiam  sane  miram  , quae  intercedit  par- 
tes inter  plantarum  earumque  munia  , et  membra 
animalium  cum  eorum  muniis.  Ad  calcem  porro  e- 
iusdem  tabulae  legitur  denique  si  vitam,  et  gignendi, 
seu  propagandi  facultatem  agnoveris,  vitae  conserva- 
tionis ac  propagationis  principium  illic  constitutum 

intelliges  principium  scilicet  simile  animalium  prin- 
cipio, quum  de  huiusmodi  agatur  analogia. 

Liceat  igitur  heic  mihi  summatim  ista  perstrin- 
gere. Noverat  Caesius  generationis  organa,  stamen, 
pistillum,  noverat  pulvisculum  foecundans  , sexus  , 
plantas  androgynas,  monoecias,  dioecias  , et  ratio- 
nem, qua  foecundae  evadunt.  Quaero  iam  numquid 
amplius  nosset  Linnaeus  ? 

Nec  satis  istud  est:  si  enim  genesis  hybrida- 
rum specierum,  si  earum  non  rara  sterilitas  admo- 
dum cohaeret  cum  theoria  nunc  vigente  , et  duo- 
bus abhinc  saeculis  a nostro  principe  propugnata  de 
vegetabili  generatione  , non  poterat  profecto  ab  eo 
ignorari.  Et  sane  postquam  in  tabula  octava  decima 
commemoraverat  plantas  steriles  , quia  eviratae  , 
atque  eunuchae,  nonnullae  subdit,  moliuntur  semen , 
sed  non  perficiunt , mulorum  ad  instar. 

Quod  porro  huiusce  artis  penitiores  recessus  Cae- 
sius pervasisset  magis  magisque  ostenditur  ex  eo  , 
quod  recte  noverat  plantas  cryptogamicas,  praeser- 
tim vero  fungos  , et  polypodia.  Si  enim  sermo  de 
fungis,  ipse  primus,  qui  eorum  naturam  noverit  et 
praestituerit , cum  ab  iis  , qui  eum  praecesserant , 
haberentur  hae  plantae  corpora  sine  organis  casu 
orta  ex  fermentatione  corporum,  quae  organis  prae- 
dita sunt.  Caesalpinus  ipse,  botanioes  ceteroquin  do- 
ctissimus, saeculo  sexto  decimo  in  amplo  eius  opere 
de  plantis  suam  ostendit  inscitiam  de  horum  cor- 
porum natura,  opinionem  sequutus  quod  sibi  simile 
gignere  non  valeant . Cur  ita?  num  quia  non  per- 
spiciebat ipse  fructificationis  organa  ? Audebat  igi- 
tur ipse  limites  praefinire  naturae  unam  ei  tribuens 

rationem  perficiendi  prodigia  multiplicationis  ? Non 
ita  tamen  sentit,  qui  oculis  instructus  lynceis,  oc- 
culta rerum  penetrat,  idque  animadvertit,  quod  per 
oculorum  infirmitatem  alter  videre  nequit.  Ullerius 
certe  tubera,  sic  tabula  sexta,  resolutarum  in  com- 
pactum f ere  frondium  in  silvosis  tractibus  non  sine 
halitu  collectiones  seminio  non  solum  nepotantur  per- 
tinaci, sed  robustius  interdum  constringuntur  in  to- 
phos illos,  nec  vita  cassos,  qui  fungos  etiam  iterato 
opere  germinare  non  cessant.  Porro  in  fungis  vis  mi- 
rabilior   ad  tertium  usque  supernatos  vidimus ; 

vidimus  a fungorum  frustis  putridis  iaccntibus  missos 
f ungulos  parte  suum  totum  ita  in  potestate  habente, 
ita  continente,  ut  progignere  valeant. 

Ecclusius  igitur,  et  Bulliardus  gloriam,  quam  sibi 
ipsi  vindicarunt,  nostro  principi  restituant,  qui  pri- 
mus inter  vegetabilia  recensuit  fungos  , et  primus 
etiam  docuit  reperiri  in  iis  partes  quasdam  , quae 
fructificationis  causa  sunt  non  secus  atque  commu- 
nia et  nota  generationis  organa  parte  suum  lotum, 
repeto  Caesii  verba,  ita  in  potestate  habente,  ita  con- 
tinente, ut  progignere  valeant. 

Idem  omnino  de  pol)  podiis  sensit  ut  ex  eadem 
tabula  eruitur,  ait  enim  aliae  aliquid  semini  respon- 
dens producunt,  nt  quae  in  polgpodio,  et  similibus. 
Respiciebat  nempe  universam  filicum  familiam  quas 
superiores  omnes  botanici  habuerant  tamquam  ste- 
riles plantas  absque  semine  et  idcirco  aspermatas  di- 
xerant. Plures  ex  botanices  artis  peritis  huiusce  in- 
venti gloriam  sibi  arrogarunt.  Gloriatus  nimirum  fuit 
lussevius  in  eius  memoria  edita  de  pilularia  relata  in 
memorias  academiae  scientiarum  anno  MDCCXXXIX 

et  postea  etiam  P.  abbas  Maratta  anno  MDCCLX. 
Hi  duo  vero,  clarissimi  cetoroquin  viri  , ignoscant , 
si  nunc  debitum  nostro  principi  honorem  restituen- 
dum curamus. 

De  physiologiae  vegetabilis  peritia,  qua  Caesius 
praestitit,  satis  dictum  est.  Dicendum  nunc  esset  de 
pathologiae  vegetabilis  scientia  , qua  idem  ille  se 
praeditum  ostendit  , dum  singulos  plantarum  mor- 
bos describit  eisque  opportuna  praescribit  remedia. 
Disserendum  etiam  esset  de  anima  illa  vegetabili  , 
quam  Caesius  patrum  vestigiis  insistens  diffusam  docet 
per  omnia  plantarum  membra,  deque  modo  quo  ipse 
hac  ex  anima,  atque  ex  organis  cum  illa  coniunctis  repe- 
tere cogitabat  omnia  vegetationis  phoenomena.  Quod 
si  nobis  vegetabilis  animae  nomen  non  arridet  et  con- 
fugere placet  ad  principium  vitae,  sive  ad  vim  illam 
quam  vitalem  vocitant,  principium  nempe  ac  vim, 
quae  mechanismi  fines  egreditur,  idem  omnino  di- 
cimus variatis  vocabulis. 

Complura  alia  essent  praeterea  dicenda  , sed 
haec  omnia  temporis  pressus  angustiis  silentio  prae- 
terire cogor.  Ne  tamen  a proposito  deflectam,  unum 
non  praetermittam,  quod  mihi  breviter  perstringen- 
gendum  praestituo,  scientiam  videlicet  systematum, 
qua  Lynceorum  princeps  excelluit. 

At  heic  vobis  fortasse  videbitur  fore,  ut  oratio 
haec  mea  frigere  incipiat  et  languescere  , perinde 
quasi  non  habeat,  unde  nostri  principis  laudes  per- 
sequatur. Existimabunt  enim  ferme  omnes,  uni  Cae- 
salpino  inventae  methodi  laudem  esse  vindicandam. 
Negari  profecto  non  potest,  propriam  Caesalpini  hanc 
laudem  fuisse,  ut  methodum  inveniret  tam  in  bo- 

tanica  facultate  necessariam  : nemo  tamen  inficia- 
bitur,  excogitatam  a Gaesalpino  methodum  multo  na- 
turali fuisse  inferiorem,  quum  fuerit  plane  artificialis. 
Quod  vero  ipsa  ex  phytosophicis  Caesii  tabulis  erui, 
nemo  item  negabit,  Caesium  primum  fuisse,  qui  na- 
turalis methodi  utilitatem,  ac  necessitatem  doceret, 
eaque  praestitueret  principia,  quibus  huiusmodi  me- 
thodus debeat  inniti.  Non  reperitur  quidem  in  eius 
tabulis  perfectum  absolutumque  systema  botani- 
cum : sed  non  idcirco  haec  laus  neganda  Caesio 
est.  Qui  enim  paravit  quidquid  opus  est  ad  exci- 
tandum aedificium,  quique  neque  animo  neque  ingenio 
indiguit  ad  perficiendum,  is,  si  forte  id  non  praestet, 
extrinseca  potius  causa,  quam  intrinseca  rei  difficul- 
tate impeditus  censeatur.  Statuerat  fortasse  Caesius 
explicatiorem  huiusce  methodi  formam  exhibere  in 
ampliori  opere  quod  adversis  rebus  praepeditus  et 
immatura  morte  praereptus  elaborare  non  potuit. 
Quamquam  tamen  non  alia  ei  tribuenda  esset  glo- 
ria, quam  quod  primus  de  hac  methodo  dissereret, 
primus  suaderet,  primus  enixe  commendaret , satis 
id  foret,  superque  ad  diiudicandum,  utrum  ipsi  an 
alii  cuilibet  huius  inventi  gloria  tribuenda  sit. 

Interea  tamen  sciatis  velim,  in  hac  Caesium  o- 
pinione  fuisse,  methodicam  plantarum  divisionem  in- 
niti non  debere  uni  aut  alteri  notae  , sed  erui  ex 
omnibus,  sive  ab  eo,  quod  Adamsonius  nuncupavit 
plantarum  habitnm  quodque  Caesii  verbis  exprimi- 
tur ex  physico  processu  idest  ex  consideratione  par- 
tium omnium  externarum.  Vidit  etiam  Caesius  quam- 

dam  veluti  consonantiam  esse  externam  inter  plan- 
tarum  habitum,  et  internum  inter  intra  et  extra  po- 
situm quam  consonantiam  rationem  syntacticam  ap- 
pelavit,  quamque  recens  docuit  Adamsonius  ini. /a- 
miliarum  libro.  Sensit  item  , plantas  in  naturales 
classes  dispertitas  vires  habere  communes  , varias 
tamen  seu  maiores  aut  minores  idest,  ut  eius  utar  vo- 
cabulis , in  moderatione  et  gradibus.  Satis  erit  at- 
tente percurrere  tabulas  eius  phytosophicas,  ut  qui- 
sque intelligat,  quae  ct  qualis  hac  in  re  Caesii  scien- 
tia fuerit.  Docet  in  tertia  tabula,  plantas  dispertiri 
debere  prout  a natura  propriis  statuuntur  agminibus 
a primis  ad  ultimas  usque  ordine  repraesentatis , in - 
deque  simul  definitis , ac  locatis , ut  ampliora  genera 
per  medias  species  ad  infima , quae  proxime  indivi- 
dua comprehendunt , explicentur . 

Accipite  iam  aliud  ex  eius  universalibus  princi- 
piis in  tabula  tertia  decima  Unaquaeque  enim  planta 
alias  universas  respicit ; itidem  nulla  stirps  est , quae 
in  universa  coordinatione  suum  praecise  locum  non 
obtineat , quo  in  ipsarum  serie3  et  catena  statuatur. 
Quaelibet  planta  in  propria  classi  in  qua  pluribus  ti- 
tulis statuitur  degenerans  quodammodo  propensio- 
nem habet , ut  aliam  respiciat  classim. 

Pauca  haec  verba  plurimum  significant,  quoniam 
ostendunt  ipsum  probe  distinxisse  naturale  systema 
ab  artificiali,  pernovisse  plantam  eamdem  diversi- 
mode poni  in  duabus  divisionibus,  cum  ad  primam 
pluribus  pertineat  respectibus,  paucis  vero  ad  alte- 
ram. Unde , in  eadem  tabula  inquit,  et  catena  cum 
quadam  analogia  e diversis  agmnibus  considerari 
potest , qua  occultis  vinculis , licet  per  materias  eae 

dispersae  in  manipulos  alios  , atque  alios  colli- 
gentur. 

Non  parvi  sane  est  momenti  scopus,  quo  spectant 
haec  tam  recte  excogitata  , cum  eo  pertineant,  ut 
systema  solidum  ac  stabile  reddant.  Methodi  artifi- 
ciales variant,  et  unam  excipit  altera  pro  auctorum 
arbitrio,  quoniam  stabili  carent  fundamento.  Natu- 
rale vero  systema  unum  et  immutabile  genuina  ut 
sic  distributa , Caesio  asserente,  constitutaque  planta - 
mentatio  consistat. 

Agit  Caesius  in  tabula  tertia  decima  de  generi- 
bus plantarum,  ibique  in  generibus  eiusdem  sectio- 
nis supremum  a medio  distinguit,  et  hoc  ab  infimo. 
Vidit  ipse  extrema  genera  unius  ordinis  sensim  con- 
fundi cum  extremis  alterius,  neque  vidit  minus,  spe- 
cies unius  generis  cum  extremis  alterius  confundi 
genera  remota , quae  sunt  eius  verba,  media , pro- 
pinqua, gradalim  decrescentia ; species  dissitae , me- 
diae, propinquae,  gradatim  aberrantes.  Enimvero  si 
congruentem  botanice  methodum  non  penitus  cogno- 
visse dicendus  est,  qui  perspecta  haec  habet  ac  di- 
lucide adeo  proponit,  quis  quaeso  alius  id  fuerit  as- 
secutus, vel  erit  porro  assecuturus  ? Si  haec  omnia 
non  cohaerent  cum  theoriis  Adamsonii,  Linnaei,  Ius- 
sevii,  Yentenati,  quaenam  unquam  ad  eas  accessisse 
dicemus  quae  post  Caesium  celebres  botanici  pro- 
tulerunt ? celebres  inquam,  sed  multo  minus  quam 
Caesius,  qui  longe  iis  omnibus,  cum  in  phytotomia 
et  physiologia  , tuui  etiam  in  methodologia  praei- 
vit. 

Quod  si  quis  scire  vellet,  quaenam  in  botanicis 
Friderici  Caesii  critice  fuerit,  animum  advertat  ad 

tabulam  decimamsecundam,  in  qua  brevi  collectas 
reperiet  criticas  animadversiones  ad  botanices  nomen- 
claturam pertinentes,  quae  tantum  interest  scientiae 
quantum  cognitio  ipsa  plantarum  quae  cum  nomen- 
clatura intime  cohaeret. 

Agit  heic  aptissime  de  nominibus;  plantae  no- 
men a cognomine  distinguens,  simplex  a composito, 
certum  a dubio,  legitimum  a spurio,  a fortuito,  ab 
superstitioso,  vetus  a recenti.  Agit  praeterea  de  no- 
minibus usurpatis  a rhizotomo,  a pluribus  opilicibus, 
a populo,  a pastoribus,  a vulgo;  de  nominibus  ho- 
monymis, synonimis,  aequivocis,  deque  cognomini- 
bus et  denominationibus. 

Huc  accedunt  sapientes  animadversiones,  quibus 
singula  quaeque  attente  perpendens  absolutum  cu- 
iusque pretium  perstringit,  habitudines,  aestimatio- 
nem, necessitatem  eorum  cohaerentiae,  deniqne  pau- 
cis omnia  complectitur,  quae  ad  hanc  tanti  momenti 
rem  pertinent,  quaeque  referre  heic  vobis  atque  ex- 
plicare nequaquam  possem,  tametsi  infinitus  in  di- 
cendo essem. 

Praetermitto,  quanta  eruditione  Caesius  in  bota- 
nices historia  fuerijL , cum  suis  in  tabulis  insignia 
referat  facta  quae  ad  historiam  hebraicam.,  graecam, 
ac  latinam  pertinent.  Neque  dicam  quam  acute,  ac 
practice  plantarum  structuram,  ac  proprietates  ac- 
comodet  ad  ethicen  virtus  planicie , inquit  ipse  ta- 
bula decima,  morale  praeceptum  ad  animos  excitan- 
dos. Ne  credas  corpori  tantum  prodesse  plantas , quae 
animo  quoque  optime  mederi  poterunt,  et  in  te  quam - 
cumque  parere  viluiem.  Repperit  enim  in  plantis 
symbola  moralium  virtutum,  ac  vitiorum.  Castitatis 

ex  gr.  symbolum  in  lilio  candido , in  pudica , et  in 
impatienti , quae  vel  ipsum  manus  contactum  refugit. 
Caritatis  in  lilio  bulbi  fero , et  oenante , quae  prolis 
complexu  plurimo  circumo ruantur ; lasciviae  in  he- 
dera, quae  incertis,  et  cerebrosis  membrorum  moti- 
bus luxuriat,  et  leniter  multimodis  amplexa  viciniora 
corpora  eorum  humores  avide  sugit,  unde  omni  iure 
amandata  a sacrificiis  Io  vis,  ac  Flaminibus  Dialibus 
vetitum  eius  nomen  proferre. 

Idem  dicito  de  pluribus  aliis  plantis,  quarum  ab 
alia  eruit  similitudinem,  ab  alia  exemplum,  parabo- 
lam ab  alia,  et  reperit  heic  gryphum,  illic  aenigma, 
signum,  apologum,  fabulam,  proverbium,  adagium, 
admonitionem,  dogma  , et  his  similia,  atque  haec 
omnia  tanto  ingenii  aestu,  tanta  eruditionis  copia, 
tanta  eloquentia  attingit  in  tabula  decima,  ut  post- 
quam maxima  cum  voluptate  eam  legissem,  haud  po- 
tuerim, quin  inferrem,  Caesium,  non  botanices  solum 
peritissimum,  sed  etiam  eximium  fuisse  mytholo- 
gum,  oratoria  non  minus  quam  poetica  vi  praeditum. 

Neque  his  contenta  fuit  Caesii  scientia,  sed  vim 
praeterea  et  usum  plantarum  complexa  est.  Namque 
octava  in  tabula  perspicue  satis  ipse  ostendit,  quam 
accurate  pervestigarit  plantarum  usus;  qua  in  re  ne- 
que communes  et  vulgares,  neque  proprias  et  recon- 
ditiores earum  proprietates  praetermisit.  Dissolvit 
ipse  ingeniose  in  commemorata  tabula  plantas,  et 
quidquid  ex  qualibet  earum  parte  tum  ad  hominum 
necessitates , tum  ad  vitae  commoda  aptissimum 
erui  potest,  diligenter  ac  minutatim  describit.  Ita 
quot  quibusque  modis  durum  arborum  lignum  sit 
idoneum  operibus  substructionis,  et  torni,  et.  quot, 

quibusque  cautionibus  adhibendum;  quot  obtinean- 
tur commoda  ex  cortice,  ex  ramis,  ex  foliis,  ex  pe- 
ricarpiis,  ex  textu  spongioso,  ex  floccis  seu  villis  ; 
et  quaenam  ex  plantis  praebere  queant  hominibus 
decentiora  indumenta  tum  ex  tela,  tum  cx  gossypio, 
quaenam  vero  crassiores  vestes,  rudes  saccos,  et  du- 
ros funes. 

Ad  haec  plantas  describit,  quae  vinum,  quae  o- 
leum  ferunt,  quae  malthis  ac  vitris  conficiendis  in- 
serviunt, quae  agrorum  culturae  opitulantur,  quam 
quidem  artem  Caesium  optime  calluisse  efficitur  ex 
tabula  quarta,  ubi  de  singulis  agricolae  operibus  lo- 
quitur. 

Neque  vero  nostrae  academiae  princeps  planta- 
rum vim  ignorabat  quod  attinet  ad  humanum  cor- 
pus, ut  ex  tabula  septima  colligitur  ubi  de  planta- 
rum coloribus,  magis  autem  de  earum  odoribus  et 
saporibus  scribens  fusiore  calamo,  et  perpendens  sen- 
siles hasce  qualitates,  uti  unam  ex  notis  medicarum 
proprietatum,  maxima  ingenii  vi  evolvit  harmonicos 
omnes  consensus  odores  inter  et  sapores,  hos  inter 
et  plantarum  materiem,  materiam  inter  et  corpus 
humanum,  seu  sanum  ac  validum,  ut  servetur,  seu 
infirmum  atque  aegrum  ut  curetur.  Heic  porro  varias 
odorum  species  enumerat,  et  plantas,  quae  eos  ex- 
halant; odorem  acutum,  acidum,  acrem,  aromaticum, 
virosum,  fatuum,  vel  extractivum,  suavem,  iucun- 
dum,  gravem,  putridum,  nec  non  odores  mixtos  ; 
hinc  gradum  faciens  ad  sapores  recenset  amarum, 
acrem,  acidum,  dulcem,  nitrosum,  salsum,  acerbum, 
austerum,  oleosum,  humilentum,  aquinsipidum,  li- 
gniterreum,  fragrantem,  et  simul  plantas  comme- 

morans  hisce  praeditas  qualitatibus  ad  congrua  re- 
fert medicinae  remedia,  nutriendi,  humectandi,  pur- 
gandi, adstringendi  , resolvendi,  densandi,  sedandi, 
calefaciendi,  corroborandi,  cetera  his  similia.  Uno 
verbo  hac  in  tabula  omnia  reperiuntur,  quibus  me- 
dicinae tractatus  confici  possit , non  levem  laudem 
vel  bis  temporibus  relaturus.  Quam  laudanda  inge- 
niosa eius  distinctio  alimentorum  medicinalium,  et 
medicaminum  nutrientium,  huiusque  rei  explanatio  ! 
Quanti  faciendae  cautiones,  quibus  uti  pharmocopo- 
las  iubet  in  vegetabilibus  pharmacis  parandis,  me- 
dicos in  iis  praescribendis,  ac  temperandis  ! 

Ubi  mirum  quantum  eniteat  eius  prudentia  phi- 
losopho apprime  consentanea , dum  hisce  omnibus 
certos  praefinit  limites,  exceptionum  exempla  pro- 
ferens, et  ad  fallaciam  praecavendam  omnia  expe- 
rientiae subiicienda  esse  monet. 

Veniam,  quaeso,  a vobis  collegae  ornatissimi,  me 
accepturum  confido,  quod  in  tanta  dicendarum  re- 
rum, quibus  obruor,  copia  eo  processerim  ut  patientia 
vestra  abuti  viderer.  At  sciatis  velim  , me  parum 
disseruisse  de  laudibus  quas  Friderici  Caesii  phyto- 
sophicae  tabulae  merentur,  vastum  sane  opus,  quod 
inclusum  ac  minime  explicatum  quasi  semen  continet 
operum  omnium  ad  botanicen  perlinentium  postea 
editorum;  et  multorum  etiam,  quae  adhuc  deside- 
rantur. Omnia  quidem  breviter  perstricta,  et  quasi 
sacris  quibusdam  notis  sive  indiciis  expressa,  sed 
ita  plane  ut  quaelibet  nota  sit  sententia,  quaelibet 
periodus  sit  iusta  dissertatio,  et  quaelibet  dissertatio 
magnum  sit  volumen  iis  qui  huius  facultatis  peritis— 
simi  sunt. 

Opinor,  me  satis  dixisse,  ut  ostenderem  principi 
Friderico  Caesio  perspectum  penitus  fuisse  regnum 
vegetabile , siquidem  is  plane  noverat  plantarum 
structuram,  functiones,  systematica  eas  dispertiendi 
principia,  usus,  atque  virtutes.  Constat  etiam  ex  dictis 
plura  ex  pulcrioribus  atque  utilioribus  inventis,  quae 
recentioribus  tribuuntur,  Caesio  in  acceptis  esse  re- 
ferenda. Quod  si  plura  alia  silentio  praeterivi,  quae 
in  medium  proferre  poteram,  tribuite  id,  precor,  tum 
angustiis  temporis  ad  dicendum  praefiniti,  tum  etiam 
timori  cuidam  meo,  ne  maiori  vos  taedio  afficerem. 


Estratto  dal  Giornale  Arcadico;  tomo  XL 
della  nuoYa  serie. 


